Ytre Enebakk har lange tradisjoner innenfor vintersport og da særlig skihopp og langrenn. I denne delen av kommunen finner man Østbybakken, et moderne lysløypeanlegg og et løypenett som strekker seg langt innover i Østmarka. I Ytre Enebakk finnes også golfbanen til Østmarka golfklubb, samt skytebane, vannskianlegg, idrettshall, tennisbaner, fotballbaner (Drivplassen og Mjærstadion).